32012R0674
L 196/12
SLUŽBENI LIST EUROPSKE UNIJE
23.07.2012.
UREDBA KOMISIJE (EU) br. 674/2012
od 23. srpnja 2012.
o izmjeni Uredbe (EZ) br. 1418/2007 o izvozu određenog otpada namijenjenog za oporabu u određene zemlje koje nisu članice OECD-a
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (1), a posebno njezin članak 37.,
nakon savjetovanja s predmetnim zemljama,
budući da:
(1)
Prilog III.A Uredbi (EZ) br. 1013/2006 izmijenjen je Uredbom Komisije (EU) br. 664/2011 od 11. srpnja 2011. (2) o pošiljkama otpada radi uključivanja određenih mješavina otpada. Slijedom toga, u skladu s člankom 37. Uredbe (EZ) br. 1013/2006, Komisija je pisanim putem od svake zemlje na koju se ne primjenjuje Odluka OECD-a (3) zatražila pisanu potvrdu da se te mješavine otpada, čiji izvoz nije zabranjen u skladu s člankom 36. Uredbe (EZ) br. 1013/2006, smiju iz Europske unije izvoziti u tu zemlju na oporabu, kao i informacije o eventualnom postupku kontrole u zemlji odredišta koji pritom treba slijediti. Stoga je potrebno izmijeniti Prilog Uredbi (EZ) br. 1418/2007 od 29. studenoga 2007. o izvozu određenog otpada namijenjenog za oporabu navedenog u Prilogu III. ili III.A Uredbi (EZ) br. 1013/2006 Europskog parlamenta i Vijeća u određene zemlje na koje se ne primjenjuje Odluka OECD-a o kontroli prekograničnog kretanja otpada (4) kako bi dobiveni odgovori bili uzeti u obzir.
(2)
Komisija je također dobila daljnje informacije iz nekoliko zemalja u vezi s ostalim vrstama otpada navedenima u Prilogu III. ili III.A Uredbi (EZ) br. 1013/2006. Stoga bi trebalo izmijeniti Prilog Uredbi Komisije (EZ) br. 1418/2007 kako bi se to uzelo u obzir.
DONIJELA JE OVU UREDBU:
Članak 1.
Prilog Uredbi (EZ) br. 1418/2007 izmjenjuje se u skladu s Prilogom ovoj Uredbi.
Članak 2.
Ova Uredba stupa na snagu četrnaestog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. srpnja 2012.